Chris Wingert. Christopher Wingert (; 1982-yil 16-iyunda AQShning Nyu-York shtatida tugʻilgan) — amerikalik futbolchi, chap qanot himoyachisi. 2006-yil 20-yanvarda Wingert 2007-yil MLS Super Draftda „Colorado Rapids“ futbol klubiga oʻtgan. U 2006-yil 2-aprelda „Houston Dynamo“ futbol klubiga qarshi mavsumning ochilish oʻyinida „Colorado Rapids“ futbol klubi safida debyut qilgan. 2014-yil 10-dekabrda Wingert „New York City“ futbol klubi tomonidan jamoaga qoʻshib olingan. 2015-yilning 8-martida u Nyu-Yorkning yangi klubidagi debyut uchrashuvida ishtirok etgan, unda MLSning yana bir yangi jamoasi „Orlando City“ futbol klubi raqib boʻlgan. 2016-yil 30-yanvarda „New York City“ Wingertni transferlar roʻyxatiga kiritgan. 2016-yilning 3-fevralida Wingert „Real Salt Lake“ futbol klubiga qaytgan. 2016-yilgi mavsum oxirida Wingertning „Real Salt Lake“ futbol klubi bilan shartnomasi tugagan. Ammo 2017-yilning 11-yanvarida klub futbolchi bilan shartnomani qayta imzolagan. 2017-yil 9-sentyabrda „Vancouver Whitecaps“ futbol klubiga qarshi o‘yinda u MLSdagi ikkinchi golini urgan. 2017-yilgi mavsum oxirida Wingert „Real Salt Lake“ futbol klubi bilan shartnomasi tugashi sababli erkin agentga aylangan. 2018-yilning 19-fevralida Christopher Wingert futboldagi faoliyatini yakunlaganini eʼlon qilgan. Ammo, 2018-yilning 15-martida Wingert Milliy premyer liganing „New York Cosmos B“ futbol klubi safiga qo‘shilgan. Xalqaro faoliyati. 2004-yil fevral oyida 23 yoshgacha boʻlgan AQSh yoshlar terma jamoasi aʼzosi sifatida Christopher 2004-yil erkaklar oʻrtasidagi CONCACAFning Olimpiyadan oldingi turnirda ishtirok etgan. Christopher birinchi marta 2008-yil 30-dekabrda AQSh terma jamoasiga yillik yanvar yigʻiniga chaqirilgan. 2009-yil 24-yanvarda Shvetsiya terma jamoasi bilan oʻrtoqlik oʻyinida u 79-daqiqada Jonathan Bornstein oʻrniga zaxiradan maydonga tushgan va shu tariqa yulduzlar safida debyut qilgan. Shaxsiy maʼlumotlari. Christopher Shimoliy Amerika futbol ligasida „Philadelphia Atoms“ jamoasida oʻynagan futbolchi Norm Wingertning oʻgʻli hisoblanadi. Uning onasi tomonidan bobosi Warren Mehrtens Assault ot chavandozi hisoblangan, u 1946-yilda Triple Crown gʻolibi boʻlgan.